text: "айман-шолпан" қойылымының көрінісі лиро-эпостық жыр. алғаш жазып алып, баспаға ұсынған жүсіпбек шайхысыламұлы. 1896, 1898, 1901, 1906, 1910, 1913 жылдары қазан баспасынан жеке кітап болып басылып шықты. төңкерістен кейін де бірнеше қайтара басылды (1939, 1957). жырдың оқиғасы, негізінен, 19 ғасырдың алғашқы жартысындағы қазақ елінің тіршілігін, тұрмыс-салтын қамтиды. кейіпкерлердің ішінде тарихта болған адамдардың есімдері кездеседі (көтібар, арыстан, есет, т.б.). жырдың негізгі оқиғасы тама руының байы маман мен шекті көтібар батыр арасындағы өзара күресі. жырда жеке бас бостандығы көтеріледі. айман тек жеке басының азаттығын көксеген қыз емес, ел тыныштығын, қауым ынтымағын ойлаған ақылды да айлалы, өжет мінезді адам ретінде көрінеді. жырда көтібар бейнесі де шебер берілген. бұрынғы батырлықтың азып, ел ішіндегі ұсақ-түйек тентектікке айналғаны осы бейне арқылы бейнелер жасау әдісі, тіл ерекшеліктері жырдың ескі поэтикалық дәстүрде туғанын көрсетеді. ежелгі жыр, айтыс үлгілері кеңінен пайдаланылады. эпикалық ұзақ оқиғалар арасын қарасөзбен жалғап отыру үрдісі, жазба әдебиет дәстүріне тән белгілер де реалистік мәнерде шығарылған, аса көркем жырлардың бірі. мұхтар әуезовтың «айман-шолпан» жыры бойынша жазған музыка драмасы (1934) қазақтың мемлекеттік академиялық опера және балет театрының репертуарынан көп жылдар бойы түспей келді. 1960 жылдан драмалық театрлар сахналарында қойыла бастады.